Pontkastell-Keren
Pontkastell-Keren a zo ur gumun a Vreizh e Liger-Atlantel, e su ar vro. Pennlec'h Kanton Pontkastell-Keren eo.

Douaroniezh 
Ar stêr Brived a dreuz Pontkastell.

Anv 

 Erwan Vallerie (1995) ː Castello de Ponte, XIt; de Ponti Castelli, 1096; Domina de Loqueren dedit prioratui Sancti Martini de Ponte Castri (...), 1274; Pontem Castri, 1287

Ardamezioù 

 Brizhet e deir greskenn en gul

Istor

Dispac'h Gall 
 Krouet e voe kumun Pontkastell-Keren e 1790 diwar ar barrez katolik. Lakaet e voe da benn Kanton Pontkastell-Keren hag e Bann Gwenrann. E 1800 e voe lakaet en Arondisamant Savenneg.



Brezel-bed kentañ  
 Mervel a reas 200 gwaz ag ar gumun abalamour d'ar brezel, da lavaret eo 4,13 % eus he foblañs e 1911.

Eil Brezel-bed 
 Mervel a reas 36 den eus ar gumun abalamour d'ar brezel hervez monumant ar re varv.
 D'ar 25 a viz Gouere 1944 e kouezhas un nijerez (Lancaster marilhet PA968 ha kodet VN-S) eus aerlu ar Rouantelezh-Unanet (Royal Air Force) e Pontkastell-Keren; mervel a reas he seizh nijour, douaret e voent e bered ar gumun.

Darvoudoù-sport a bep seurt
 4 a viz Gouere 1988 : 1 tennad-hent Tro Bro-C'hall 1988 etre Pontkastell-Keren ha Machikoul ; trec'h eo Steve Bauer (Kanada).

Brezhoneg 
 E miz Du 1942 e votas kuzul-kêr Pontkastell evit ma vefe kelennet ar brezhoneg e skolioù publik Breizh-Izel. Gant ar vot-se e diskoueze Pontkastelliz o c'hengred gant al luskad Ar Brezoneg er Skol kaset war-raok gant Yann Fouéré abaoe 1934.

Monumantoù ha traoù heverk 
 Monumant ar re varv e-tal an iliz katolik, luc’hskeudennoù. Dioueliet e voe d’an 18 a viz Meurzh 1923.

Bezioù ar C'hommonwealth e bered ar gumun 

 Nijourion e oant holl. Marvet int e-pad an Eil brezel-bed.

Emdroadur ar boblañs abaoe 1962

Melestradurezh

Tud liammet ouzh ar gumun 
 E Pontkastell e oa ganet an dudenn "Antoine Bloyé" tennet eus ar romant anvet dioutañ ha skrivet gant Paul Nizan (1905-1940).
 Ar filmaozer Jacques Demy (1931-1990) zo genedik eus Pontkastell, al levraoueg a zo bet anvet dioutañ.
 Jean-Bernard Vighetti a oa ganet e Pontkastell e 1943. Stourmet en deus evit ar sevenadur poblek hag an douristelezh e Breizh hag e Bro-Redon, savet en deus an Dolgenn aour ha festival an Tombées de la Nuit'' e Roazhon. Roet e oa Kolier an Erminig dezhañ e 1999.

Ardamezeg ar familhoù

Gevelliñ

Gwelout ivez 

 Kumunioù Liger-Atlantel

Liammoù diavaez 
 Lec'hienn internet ar gumun
 Pontkastell war lec'hienn an IGN
Istor Pontkastell

Levrlennadur

Dave ha notennoù 

Kumunioù Liger-Atlantel
Kumunioù Bro-Naoned
Kumunioù bet krouet e Liger-Izelañ e-pad an Dispac'h Gall
Bezioù-brezel ar C'hommonwealth e Liger-Atlantel
Nijerezioù ar C'hommonwealth aet d'ar strad e Breizh e-pad an Eil brezel-bed